Geen beurtkrag vir SA nieKoeberg-kernkragstasie “Eskom sal alles in hul vermoë doen om seker te maak dat daar nie kragonderbrekings sal wees nie,” het Malusi Gigaba, minister van openbare ondernemings, Vrydag gesê. Eskom-ingenieurs doen hul bes om seker te maak dat Koeberg se Eenheid 1 ononderbroke kan voortgaan, berig EWN. Dié eenheid het Woensdagaand outomaties afgesluit ná ‘n elektriese probleem aan die nie-kernkrag-kant van die struktuur. Elektrisiteitsverskaffing is sedertdien onder druk. Hillary Joffe, woordvoerder van Eskom, sê alles behoort binnekort na normaal terug te keer. “Ek dink nie enige kragverskaffer kan enige waarborge lewer nie, maar ons is besig om die eenheid weer aan die gang te kry. Dit neem soms ‘n rukkie en die tegnici moet seker maak dat niks skeef loop nie.”